laion/Wikipedia-Exotic huggingface dataset:
איוונקיב

איוונקיב (באוקראינית: Іва́нків) הוא יישוב עירוני במחוז קייב שבאוקראינה, הממוקם על הגדה השמאלית של הנהר טטריב ומונה 10,191 תושבים, נכון ל-2021. פרק זה לוקה בחסר. אנא תרמו לוויקיפדיה והשלימו אותו. במאה ה-15, השטחים שהיו מסביב לאיוונקיב, "זמליה טרודיניבסקה", היו שייכים לבויאר אוליניה יוהנוביץ'. ב-1524, מלך פולין זיגמונט הראשון, מסר את השטחים הללו לטישקו פרוסורה. ב-1589, איוון פרוסקורה הפך לבעלים של השטחים, ובאותה השנה, היישוב הוקם ונקרא על שמו של איוון פרוסקורה. תחילה היישוב נקרא "איווניב" ו-"איווניבקה", אך בהמשך ההיסטוריה צבר את השם "איוונקיב". במאה ה-17, הייתה מלחמה בין עם אתני טורקי לבין מתיישבי איוונקיב, שבסופה רבים מן האנשים בעיר מתו או נאלצו לעבוד בעבודות כפייה. יהודים החלו להתיישב בעיר במחצית השנייה של המאה ה-18 והדבר נבע ככל הנראה מהקצאת שטחים ליהודים במסגרת תחום המושב. ב-1865 נבנה בית כנסת בעיר ובשנת ה-1897 52% מהתושבים היו יהודים. בתחילת המאה ה-19 היו בבעלות יהודי העיר שני דוכני מסחר וטחנה. העיר סבלה משריפות תכופות במאה ה-19. שריפה חזקה במיוחד פרצה ב-31 במרץ 1891, והרסה את הישיבות ובתי כנסת. בשנת 1893 קיבלה הקהילה אישור לשחזורם. עד שנת 1900 היו שני בתי כנסת בעיר, שאינם קיימים עוד היום. בשנת 1913 יהודי העיר ניהלו את רוב המסחר והיו בבעלותם מרבית החנויות: 19 חנויות ירקות, 4 חנויות בגדים, 2 חנויות למצרכים, 4 יצרני ברזל ו-3 חנויות למוצרי עור, זאת בנוסף לטחנה שהעסיקה 29 עובדים. כמו כן הייתה ספרייה יהודית, ביקור חולים ותלמוד תורה. במהלך מלחמת האזרחים ברוסיה הגיעו הסובייטים ב-1918 לעיר. בשנים 1918–1921 פעלו בסביבה כנופיות אשר התעמתו עם הצבא האדום. במהלך הפשיטות של הכנופיות על העיר והישובים בסביבה, נפגעו גם יהודים והורו להם לשלם סכומי כסף, התנגדות גררה עונשים ו-150 יהודים נורו למוות בבית הכנסת באיוונקיב. במהלך אותן שנים התרחשו בסך הכל 3 פוגרומים במהלכם נהרגו חלק מיהודים ומרביתם ברחו. לאחר הפוגרום השלישי נשארו רק 4 משפחות יהודיות. לאחר מלחמת האזרחים החלו היהודים לחזור לעיר וב-1939 התגוררו בה 430 יהודים. בערך מחיצתם הספיקו לעזוב עד כיבוש העיר ב-23 באוגוסט 1941 על ידי גרמניה הנאצית. מרבית היהודים שנשארו נרצחו על ידי האיינזצגרופן במהלך ספטמבר 1941. מסוף 1941 נלקחו לאיוונקיב יהודים מהמחוזות הסמוכים ונרצחו בסביבת העיירה. העיר שוחררה על ידי הצבא האדום ב-11 בנובמבר 1943. בעיר קיים בית קברות יהודי ובו כ-150 קברים. ב-27 בפברואר 2022, נטען כי מוזיאון איוונקיב להיסטוריה והיסטוריה מקומית נהרס במהלך קרב איוונקיב, קרב שהתפתח במהלך מלחמת אוקראינה–רוסיה, וכתוצאה מאותו הקרב, 20 ציורים של האמנית מריה פרימצ'נקו נהרסו. איוונקיב ממוקמת בין קייב לפריפיאט, כ-68 קילומטרים דרומית לתחנת הכוח הגרעינית צ'רנוביל. בשונה מיישובים אחרים, איוונקיב לא נפגעה מאסון צ'רנוביל. מדיה וקבצים בנושא איוונקיב בוויקישיתוף אתר האינטרנט הרשמי של איוונקיב Іванків, Інформаційно-пізнавальний портал | Київська область у складі УРСР | (ב־) The Untold Stories. The Murder Sites of the Jews in the Occupied Territories of the Former USSR, webcache.googleusercontent.com Ivankov, Ukraine Jewish Heritage: History of Jewish communities in Ukraine, ‏2017-03-18 (באנגלית בריטית) https://www.esjf-cemeteries.org/project/ivankiv/ (באנגלית אמריקאית)
כריסטיאן החמישי, רוזן אולדנבורג

כריסטיאן החמישי, רוזן אולדנבורג (נקרא לפעמים כריסטיאן השישי; בערך 1342 – לאחר 6 באפריל 1399) היה הרוזן השליט של אולדנבורג בשנים 1368–1398. כריסטיאן נולד בערך ב-1342 לקונרד הראשון, רוזן אולדנבורג ואינגבורג מבראונשווייג. לאחר שאביו מת ב-1347, הוא שלט באולדנבורג יחד עם אחיו הבכור קונרד השני, ולאחר מותו של קונרד השני ב-1386, עם בנו של האחרון, מוריץ השני. הוא התחתן עם אגנס מהונשטיין, ובתי המלוכה הדנים של אולדנבורג ושלזוויג-הולשטיין-זונדרבורג-גליקסבורג הם צאצאיו דרך בנו ויורשו דיטריך, רוזן אולדנבורג. דרך הנישואים השושלתיים של צאצאיו, הוא אב קדמון של בתי מלוכה רבים באירופה. כריסטיאן התחתן עם אגנס מהונשטיין, ממנה נולדו לו שני בנים: כריסטיאן השישי, רוזן אולדנבורג (1378–1423) דיטריך, רוזן אולדנבורג (1390–1440) מדיה וקבצים בנושא כריסטיאן החמישי, רוזן אולדנבורג בוויקישיתוף
אוכף פודגורה

אוכף פודגורה (באנגלית: Podgore Saddle; בבולגרית: седловина Подгоре) הוא אוכף שטוח, המכוסה קרח, בצד המזרחי של רכס סנטינל, בהרי אלזוורת', בארץ אלזוורת' שבאנטארקטיקה. גובהו של האוכף 2,250 מטרים מעל פני הים. האוכף מקשר בין רכס טיירי לבין מצוק ברסקין. האוכף מהווה חלק מקו פרשת הקרחונים בין קרחון פאטון לבין קרחון קרוסוול. אוכף פודגורה ממוקם 2 קילומטרים מערבית - דרום-מערבית מהר ברסקין; אוכף פודגורה ממוקם 6.35 קילומטרים צפונית-מזרחית להר טיירי; האוכף ממוקם 8.4 קילומטרים דרומית-מזרחית מפסגת אוונס. האוכף מופה לראשונה על ידי סוקרים אמריקאים בשנת 1961, מיפוי נוסף נערך בשנת 1988. האוכף נקרא על שם הכפר של פודגור שבצפון מערב בולגריה. השם אומץ רשמית ב-7 בדצמבר 2012. הגאזט האנטארקטי הבולגרי (בבולגרית) אוכף פודגורה באתר הגאזט האנטארקטי של ממשלת אוסטרליה אוכף פודגורה באתר הגאזט האנטארקטי המשווה SCAR של ממשלת אוסטרליה תצלום לוויין של אזור האוכף, תוך סימון אתרים נוספים באזור באתר copernix תרשים הנוף הנשקף מאוכף פודגורה באתר peakvisor גאזט השמות האנטארקטיים של הולגריה מידע גאוגרפי והיסטורי הגאזט האנטארקטי הבולגרי לפי הגאזט האנטארקטי הבולגרי המרחק הוא 2.6 קילומטרים
מסעוד הכהן (פרחי כהונה)

הרב מסעוד הכהן (ה'תרנ"ג 1893 - כ"ט ניסן ה'תש"י 1950) היה רבה של תמושנת שבאלג'יריה וראש הישיבה בעיר. מחבר שו"ת פרחי כהונה. נולד בתאפילאת שבמרוקו לרבי אליהו הכהן ואמו עזיזה לבית משפחת אדהן . למד בישיבתו של גיסו רבי דוד אביחצירא בעיר. עם פטירת רבו בשנת ה'תר"פ, התפזרו מספר תלמידים לשמש מורי הוראה בערים שונות. רבי מסעוד התבקש לכהן בעיר תמושנת שבאלג'יריה, לאור המלצתו של הרב משה מאיר חי אליקים לאנשי העיר, לבחור את רבי מסעוד לרבם. עם הגיעו לעיר, קירב אליו את רבי דוד אבן כליפא הצעיר ממנו, והקים עמו ישיבה בעיר. לישיבה הועברה ספרייתו התורנית של הרב חיים אלכבאש, רבה הקודם של העיר. הרב מסעוד לימד תלמידים במקום. מבין תלמידי הישיבה נמנה הרב פנחס טבול (רבה של מסקרה). רבי מסעוד עמד בקשרי מכתבים עם רבנים שונים מצפון אפריקה, כדוגמת רבי דוד הכהן סקלי, רבי יוסף משאש, רבי יחייא אמסלם, הרב משה מאיר חי אליקים, ורבי יצחק אלמליח רבה של תלמסאן. עקב פנייתם של יהודי אוראן לרבי מסעוד שיכהן אצלם כאב בית הדין, נעתר לבקשתם, ובשנת ה'תש"ד עקר לאוראן. לא ברור אם שימש בפועל כאב בית הדין. ככל הנראה חולי השיתוק שפקד אותו מנע אותו מלכהן בפועל בתפקיד. נפטר בכ"ט ניסן ה'תש"י, ונקבר באוראן לצד קברו של רבי דוד הכהן סקלי. התאפיין בהתמודדותו עם שאלות חדשות בעקבות העת החדשה. מבין פסיקותיו, יש לציין את שיטתו המקילה בגיור, במקרה שיהודי חי עם גויה או להפך, והצד היהודי רוצה לגייר את הצד הגוי, שיש לקבלם לגיור. אף שברור שלא ישמרו תורה ומצוות באופן מלא. הוא מבאר את פסיקתו, שיש לגייר בכדי להציל את היהודי שלא יתבולל, ולא יעבור על איסורי עריות שונים. וכן בשביל להציל את זרעו של היהודי שלא יתחלל בגוים. כמו כן היקל בגיורי קטינים, אף על פי שהאם לא רצתה להתגייר. כמו כן מפורסם בקרב חכמי אלג'יריה, שרבי מסעוד הורה שקטן שהתחנך לתפילין עולה לתורה אף בימי שני וחמישי. ופסקו התקבל אצל חכמי אלג'יריה. שו"ת פרחי כהונה על ארבעת חלקי השולחן ערוך נדפס בשנת ה'תש"ח בקזבלנקה. לקט תשובות ודרשות - בכתב יד. שלמה זלמן מייארה, ספר גאוני משפחת אביחצירא, חלק ב עמ' 184–195. אור המערב חוברת יד, אלול תשע"ה, עמ' צז. ראו בספר גאוני משפחת אביחציאר חלק ב עמ' 192-3. ראו מכתב בספר ריח ניחוח עמ' 606-8. שו"ת מים חיים מהד' תשע"ח, חלק מים קדושים, סימן רפז. מעשה חייא, עמ' 110. ראו למשל בספר גאוני משפחת אביצירא חלק ד, עמ' 528. ראו בספר שיח יצחק אורח חיים סימן א. הקדמת הרב דוד אבן כליפא לשו"ת פרחי כהונה, מהדורה שנייה. ראו בספר גאוני משפחת אביחצירא חלק ב עמ' 194. פרחי כהונה אבן העזר, סימן י. ראו גם במכתבו בספר ריח ניחוח עמ' 606. פרחי כהונה יורה דעה לז. ע"פ פסקו בשו"ת פרחי כהונה סימן כב. ראו שיח יצחק (אלמליח) או"ח סימן א, דרכי דוד (אבן כליפא) או"ח סימן יט.
ראש מרטינז

האם התכוונתם ל... אנטארקטיקה ראש מרטינז (אנטארקטיקה) – לשון יבשה בולטת מהחוף הדרומי של אי המלך ג'ורג', באיי שטלנד הדרומיים שבאנטארקטיקה קנדה ראש מרטינז (קנדה) – לשון יבשה בשטח הפארק הלאומי פנדי המהווה חלק מהשמורה הביוספרית פנדי בפרובינציית ניו ברנזוויק שבקנדה
לורנס אופורי

לורנס אופורי (באנגלית: Lawrence Ofori; נולד ב-18 ביוני 1998) הוא כדורגלן גנאי המשחק בעמדת הקשר במוריירנסה. אופורי התחיל את הקריירה שלו באקדמיה לכדורגל מערב אפריקה. בקיץ 2017 אופורי חתם בליישואש מהליגה הפורטוגלית השנייה. ב-12 במאי 2018 ערך את הופעת הבכורה שלו בקבוצה בתיקו 1-1 נגד פמליקאו. בינואר 2019 הושאל לפיירנסה עד לסיום העונה מליגת העל הפורטוגלית. בקיץ 2019 חתם בפמליקאו. ב-6 באוקטובר 2020 אופורי הושאל לארוקה. ב-5 בדצמבר 2020 הבקיע את שער הבכורה שלו בקריירה בניצחון 1-2 נגד אוליבריינסה. ב-3 בפברואר 2022 אופורי הושאל למ.ס. אשדוד מליגת העל. לורנס אופורי, באתר Transfermarkt לורנס אופורי, באתר Soccerway לורנס אופורי, באתר FootballDatabase.eu שחר כחלון, מ.ס אשדוד: קשר גנאי מהליגה הפורטוגלית חתם בקבוצה, באתר אשדודנט, 3 בפברואר 2022 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לורנס אופורי".
מוחמד הנדי

מוחמד הנדי (בערבית: محمد هندي; נולד ב-29 באוקטובר 1995) הוא כדורגלן ערבי-ישראלי המשחק בעמדת המגן השמאלי במכבי פתח תקווה. הנדי התחיל את הקריירה שלו במחלקת הנוער של הפועל עכו וכאשר סיים את גיל הנוער חתם בהילאל אל-קודס מליגת העל הפלסטינית במדיה שיחק עונה אחת. בקיץ 2016 חזר לישראל וחתם בהפועל עפולה מהליגה הלאומית. כעבור שנה, חתם במכבי הרצליה עמה ירד בסיום העונה לליגה א'. ב-27 ביוני 2018 חתם בהפועל אכסאל. ב-17 בדצמבר הבקיע את שער הבכורה שלו בקריירה בהפסד 3-1 להפועל רמת השרון. ב-12 באוגוסט 2019 הצטרף למ.ס. כפר קאסם. ב-20 ביולי 2020 חתם במכבי פתח תקווה מליגת העל. ב-25 בנובמבר 2020 הבקיע את שער הבכורה שלו בליגה בניצחון 1-2 נגד בית"ר ירושלים. ב-26 בנובמבר 2021 האריך את חוזהו בקבוצה בשנתיים נוספות. ב-30 במאי 2024 הבקיע בגמר גביע המדינה בפנדל לזכות קבוצתו מכבי פתח תקווה שניצחה 1-0 את הפועל באר שבע וזכתה בגביע המדינה. מכבי פתח תקווה גביע המדינה: 2023/2024 סגנות אלוף האלופים: 2024 אליפות ליגת המשנה: 2022/2023 מוחמד הנדי, באתר ההתאחדות לכדורגל בישראל מוחמד הנדי, באתר Transfermarkt מוחמד הנדי, באתר Soccerway מיכאל וייסרמן, מוחמד הינדי חתם בהפועל איכסל, באתר דאבל פס, 27 ביוני 2018 מיכאל וייסרמן, מוחמד הינדי חתם במועדון ספורט כפר קאסם, באתר דאבל פס, 12 באוגוסט 2019 יגאל גולדשטיין, ‏אריק ינקו ומוחמד הינדי חתמו במכבי פ"ת, באתר ערוץ הספורט, 20 ביולי 2020 הדר יעקבי, ‏במגמת שימור: הינדי האריך את חוזהו בפ"ת, באתר ערוץ הספורט, 26 בנובמבר 2021 תומר חבז, איציק כלפי, ‏לראשונה מזה 72 שנה: מכבי פ"ת זכתה בגביע, באתר ONE‏, 30 במאי 2024.
ממאדו לום

ממאדו לום אנדייה (בצרפתית: Mamadou Loum N'Diaye; נולד ב-30 בדצמבר 1996) הוא כדורגלן סנגלי בעמדת הקשר בא-ראיד. לום התחיל את הקריירה שלו בקבוצת הכדורגל המקומית ואקאם ובגיל 19 הצטרף לקבוצת המילואים של ספורטינג בראגה. ב-15 באוגוסט 2015 ערך את הופעת הבכורה שלו בקבוצה במשחק הליגה נגד ז'יל ויסנטה. ב-30 ביולי 2018, לום הושאל למוריירנסה מליגת העל הפורטוגזית עד לסיום העונה. לעונה. ב-2 בנובמבר הבקיע את שער הבכורה שלו בקבוצה בניצחון 1–3 נגד בנפיקה ליסבון. בינואר 2019, לום הושאל לפורטו עד לסיום העונה, עם אופציה לרכישה בסיום העונה. בסיום העונה, פורטו רכשה 75% מכרטיס השחקן שלו תמורת 7.75 מיליון אירו. ב-2 בדצמבר 2019 הבקיע את שער הבכורה שלו בקבוצה בניצחון 0–2 נגד פאסוס די פריירה. ב-23 ביולי 2021, הושאל לדפורטיבו אלאבס מליגת העל הספרדית. ב-10 באוגוסט 2023 הושאל לא-ראיד מליגת העל הסעודית. בצעירותו, לום שיחק בנבחרת הצעירה של סנגל. ב-26 במרץ 2019 ערך את הופעת הבכורה שלו בנבחרת הבוגרת במשחק ידידות נגד מאלי, שנגמר בניצחון 1–2 לסנגל. לום היה שותף לזכייה של נבחרת סנגל בגביע אפריקה לאומות 2021. נכלל בסגל נבחרת סנגל לטורניר מונדיאל 2022. פורטו ליגת העל הפורטוגלית: 2019/2020 הגביע הפורטוגלי: 2019/2020 סנגל גביע אפריקה לאומות: 2021 ממאדו לום, באתר Transfermarkt ממאדו לום, באתר Soccerway ממאדו לום, באתר BDFutbol ממאדו לום, באתר WorldFootball.net ממאדו לום, באתר National Football Teams ממאדו לום, באתר FootballDatabase.eu Aliou Cisse dévoile les 26 Lions pour Qatar באתר הרשמי של התאחדות הכדורגל הסנגלית, 11 בנובמבר 2022 (בצרפתית)
רובע שיצ'נג

שִׂיצֶ'נְג (במנדרינית תקנית: 西城区; בפין-יין: Xīchéng Qū; תעתיק: שִׂיצֶ'נְג צ'וּ') הוא רובע במרכז המחוז העירוני בייג'ינג שבצפון הרפובליקה העממית של סין. בתחום הרובע נמצאים בין היתר גן החיות של בייג'ינג, גני באיהאי, אזור הואוחוואי ואולם הקונצרטים הלאומי. על פי מפקד האוכלוסין משנת 2020 אוכלוסייתו מנתה 1,106,214 תושבים ב-15 תתי-רבעים. הרובע משתרע על פני 50.47 קילומטרים רבועים והוא גובל ברבעים צ'אויאנג ודונגצ'נג ממזרח, ברובע האידיין ממערב וברובע פנגטאי מדרום. שיצ'נג משמש כמרכז הפוליטי והמסחרי של בייג'ינג. הרובע קיים במתכונתו הנוכחית כתוצאה מאיחוד עם רובע שואנוו ששכן מדרום לו. מוזיאון המדע והטכנולוגיה של סין המרכז הלאומי לאמנויות הבמה גן החיות של בייג'ינג הפלנטריום של בייג'ינג אולם הקונצרטים הלאומי אזור הקניות שידאן (אנ') מגדלי התוף והפעמון המרכז הלאומי לאמנויות הבמה גן החיות של בייג'ינג אזור הקניות שידאן אתר האינטרנט הרשמי של רובע שיצ'נג (בסינית מפושטת ובסינית מסורתית) אתר האינטרנט הרשמי של רובע שיצ'נג (באנגלית) China: Bĕijīng Municipal Province (Districts and Townships) - Population Statistics, Charts and Map, www.citypopulation.de ערך זה הוא קצרמר בנושא גאוגרפיה של סין. אתם מוזמנים לתרום לוויקיפדיה ולהרחיב אותו.
ג'וזפה קאבו דראגונה

ג'וזפה קאבו דראגונה (באיטלקית: Giuseppe Cavo Dragone; נולד ב-28 בפברואר 1957) הוא אדמירל איטלקי המשמש כראש מטה ההגנה (מקביל לרמטכ"ל) של הכוחות המזוינים של איטליה. דראגונה נולד ב-28 בפברואר 1957 וב-1976 נרשם ללימודים באקדמיית הצי האיטלקי. ב-1980 הוא סיים את לימודיו באקדמיה והחל ללמוד בבית ספר לטיסה בארצות הברית. הוא הוסמך כטייס מסוקים, וב-1981 חזר לאיטליה ושימש כטייס בצי האיטלקי. באותה שנה הוא נשלח ללבנון כחלק מכוח יוניפי"ל. ב-1991 הוא מונה למפקד קבוצת מטוסים על נושאת המטוסים "גריבלדי". ב-27 בספטמבר 2002 הוא מונה למפקד נושאת המטוסים גריבלדי. ב-27 באוקטובר 2005 הוא מונה למפקד כוח המטוסים והמסוקים של הצי. ב-13 באוקטובר 2011 מונה למפקד אקדמיית הצי. ב-26 ביוני 2016 מונה למפקד פיקוד המבצעים המיוחדים של הצי. ב-21 ביוני 2019 מונה למפקד הצי. ב-19 באוקטובר 2021 הועלה לדרגת אדמירל, וב-6 בנובמבר של אותה שנה מונה לראש מטה ההגנה (מקביל לרמטכ"ל). מדיה וקבצים בנושא ג'וזפה קאבו דראגונה בוויקישיתוף ג'וזפה קאבו דראגונה, באתר הצי האיטלקי ג'וזפה קאבו דראגונה, באתר נאט"ו ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
קונסטנטינוס פלורוס

קונסטנטינוס פלורוס (ביוונית: Κωνσταντίνος Φλώρος; נולד ב-24 ביוני 1961) הוא גנרל יווני המשמש כראש המטה הכללי של ההגנה הלאומית (מקביל לרמטכ"ל) של הכוחות המזוינים של יוון. פלורוס נולד בכלקיס ב-24 ביוני 1961. הוא למד באקדמיית הצבא היווני והוכשר כמש"ק וכמפקד פלוגה. ב-1986 הוא החל לעבור קורסים של הכוחות המיוחדים של הצבא היווני. ב-1992 הוא נסע לארצות הברית ועבר קורסים מיוחדים בקרוליינה הצפונית. ב-1994 החל לשרת בכוחות המיוחדים היווניים. ב-1997 מונה למפקד גדוד. ב-1999 החל למלא תפקידי מטה שונים, וב-2011 מונה לראש מטה הדיוויזיה הממוכנת ה-16 ושנה לאחר מכן הועבר לפקד על פיקוד המבצעים המיוחדים ה-13. ב-2014 מונה מונה למנהל מבצעי היבשה במטה הכללי. שנה לאחר מכן מונה לראש זרוע המבצעים. ב-14 בינואר 2019 מונה לממלא מקום ראש המטה הכללי של ההגנה הלאומית (מקביל לרמטכ"ל) במקום אוונגלוס אפוסטולקיס. ב-25 בינואר הוא הוחלף בכריסטוס כריסטודולו. פלורוס הועבר לפקד על הארמייה הראשונה. ב-17 בינואר 2020 הועלה פלורוס לדרגת סטרטגוס (מקביל לגנרל) ומונה באופן קבוע לתפקיד ראש המטה הכללי. מדיה וקבצים בנושא קונסטנטינוס פלורוס בוויקישיתוף קונסטנטינוס פלורוס, באתר נאט"ו
קורפוס היגר (דנמרק)

קורפוס היגר (בדנית: Jægerkorpset) הוא כוח מיוחד של הצי המלכותי הדני אשר כפוף לפיקוד המבצעים המיוחדים. דנמרק הקימה לראשונה כוח יגרים מיוחד כבר בשנת 1785. הכוח עבר גלגולים שונים עד שב-1961 הוקם במתכונתו הנוכחית. במהלך המלחמה הקרה ביצעו חיילי הקורפוס משימות סיור ארוכות טווח במטרה להגן על דנמרק מפלישה אפשרית מצד ברית ורשה. ב-1995 נשלחו חיילי הקורפוס לסרייבו במסגרת מלחמות יוגוסלביה. ב-2002 נפרש הקורפוס באפגניסטן. ב-2013 נהרג יגר מהקורפוס באפגניסטן, והפך בכך לחייל הראשון בתולדות הקורפוס שנהרג בלחימה (למעט ארבעה חיילים שנהרגו בתאונות אימונים). אתר האינטרנט הרשמי של קורפוס היגר קורפוס היגר, ברשת החברתית פייסבוק מידע על הקורפוס, באתר צבא דנמרק
הבריגדה האלפינית טאוריננסה

הבריגדה האלפינית טאוריננסה (באיטלקית: "Brigata alpina "Taurinense) היא בריגדת אלפיני של צבא איטליה. בסיס היחידה הוא בטורינו ובהתאם לכך סמל היחידה מעוצב בדומה לסמל העיר. הבריגדה הוקמה בטורינו ב-15 באפריל 1952 והייתה בתחילה חלק מהקורפוס השלישי. בצבא האיטלקי, האלפיני הם חיילי עלית מיוחדים המתמחים בלוחמה הררית. ב-1972 הועברה הבריגדה תחת פיקוד הקורפוס הרביעי. הבריגדה הייתה אחראית להגן על גבולות איטליה במקרה של מלחמה כנגד יוגוסלביה. הבריגדה השתתפה במהלך השנים בתפקידי שמירת שלום במספר סכסוכים עולמיים. בין היתר במלחמת המפרץ, מלחמות יוגוסלביה ומלחמת אפגניסטן. מדיה וקבצים בנושא הבריגדה האלפינית טאוריננסה בוויקישיתוף הבריגדה האלפינית טאוריננסה, באתר הצבא האיטלקי
Forget (שיר של מרינה אנד דה דיימונדס)

Forget (בעברית: לשכוח) הוא שיר של הזמרת הוולשית מרינה דיאמנדיס, שהייתה ידועה בעבר בשם הבמה מרינה אנד דה דיימונדס. השיר יצא לאור ב-3 במרץ 2015, כסינגל הרביעי מתוך אלבום האולפן השלישי שלה, Froot. ב-"Forget", שרה דיאמנדיס על לשכוח את טעויות העבר שלה. השיר הוא הרצועה החמישית באלבום האולפן השלישי של דיאמנדיס, Froot, והוא באורך של ארבע דקות ותשע שניות. ב-3 במרץ 2015, יצא השיר להורדה דיגיטלית, בתור "ה-Froot של החודש", פרויקט שבמסגרתו פרסמה הזמרת שיר אחד מתוך האלבום בכל חודש, עד לתאריך יציאתו. באותו היום, עלו האקורדים של השיר לאתר הרשמי שלה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות. את הקליפ לשיר ביים מרקוס לונדקוויסט, שגם ביים את הקליפ לסינגל הקודם, "I'm a Ruin", והוא עלה לערוץ היוטיוב של דיאמנדיס ב-4 במרץ, יום לאחר צאת הסינגל. הקרדיטים שלהלן נלקחו מאתר Genius. מאסטרינג בסטארדלתא אודיו מאסטרינג. מרינה דיאמנדיס – שירה, כתיבה, הפקה, קלידים, קולות רקע דייוויד קוסטן – הפקה, כלי הקשה, קלידים, הנדסה, תכנות ג'ייסון קופר – תופים מו האוסלר – הנדסה וז קלארק – תכנות, מיקסינג ג'יימס אוואי – בס לואיס הופקין – מאסטרינג אלכס רוברטשאו – גיטרה קית' ביילי – גיטרה סרטון השיר "Forget" באתר יוטיוב Froot, נבדק ב-2022-01-03 "MARINA – Forget" (באנגלית). נבדק ב-2020-01-03. "FORGET" (PDF) (באנגלית). אורכב מ-המקור ב-19 במרץ 2015. נבדק ב-2020-01-03. {{cite web}}: (עזרה) MARINA AND THE DIAMONDS - I’m A Ruin [Official Music Video], סרטון באתר יוטיוב (אורך: 3:59) MARINA AND THE DIAMONDS - Forget [Official Music Video], סרטון באתר יוטיוב (אורך: 4:29)
Blue (שיר של מרינה אנד דה דיימונדס)

Blue (בעברית: כחול) הוא שיר של הזמרת הוולשית מרינה דיאמנדיס, הידועה גם בשם הבמה לשעבר מרינה אנד דה דיימונדס. השיר יצא לאור ב-13 במרץ 2015, יחד עם שאר רצועות האלבום, וב-16 ביולי, כסינגל החמישי מתוך אלבום האולפן השלישי שלה, Froot. דיאמנדיס תיארה את "Blue" כשיר בהשראת שנות ה-70, וגם כרצועה הכי פופית באלבום. "Blue" היה השיר הראשון שהקליטה הזמרת לאלבום. בראיון משנת 2014 ל-The Line of Best Fit, הסבירה דיאמנדיס כי על אף ש-"Blue" הוא השיר "שנשמע הכי גדול" באלבום, היא לא הוציאה אותו כסינגל המוביל כי היא לא רצתה שיחשבו על Froot כ"קמפיין פופ ענק". השיר עוסק בפרידה וברצון של הזמרת לא להרגיש עצובה, כפי שמרמז שם השיר, שכן הצבע הכחול נקשר לרגש העצב. השיר הוא הרצועה הרביעית באלבום האולפן השלישי של דיאמנדיס, Froot, והוא באורך של ארבע דקות ותשע שניות. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות. האודיו הרשמי של השיר עלה לערוץ היוטיוב של דיאמנדיס ב-8 במרץ 2015. הסרטון, שהגיע למיליון צפיות תוך מספר ימים, כולל תיאורים מונפשים של פירות וגופים שמימיים המסתובבים באיטיות על פני רקע כוכבים. הסרטון הונפש על ידי האמן ביל ריצ'רדס, כאשר אותן אנימציות שומשו גם בסרטוני האודיו של שאר השירים. הווידאו קליפ ל-"Blue" צולם בפארק התענוגות "Dreamland" ביולי, 2015, ובוים על ידי שרלוט רתרפורד. הקלים עלה לערוץ היוטיוב של דיאמנדיס ב-16 ביולי 2015, והוא כולל עריכת רדיו מקוצרת של השיר. הקרדיטים שלהלן נלקחו מאתר Genius. מאסטרינג בסטארדלתא אודיו מאסטרינג. הוקלט במאטלי ראנץ', לונדון. התופים הוקלטו באולפני Kore, לונדון ו-Assault & Battery Two, לונדון. מרינה דיאמנדיס – שירה, כתיבה, הפקה, קלידים, קולות רקע דייוויד קוסטן – הפקה, כלי הקשה, קלידים, הנדסה ג'ייסון קופר – תופים מו האוסלר – הנדסה וז קלארק – תכנות, מיקסינג ג'רמי פריטצ'ארד – בס לואיס הופקין – מאסטרינג אלכס רוברטשאו – גיטרה סרטון השיר, באתר יוטיוב "Track by track of Froot - Marina And The Diamonds." YouTube. 26 March 2015. Retrieved 01 March 2022. Day, Larry (11 November 2014). "Diamonds Are Forever." Line of Best Fit. Retrieved 01 March 2022. Froot, נבדק ב-2022-01-03 MARINA AND THE DIAMONDS - Blue [Official Audio], סרטון באתר יוטיוב (אורך: 4:14) MARINA AND THE DIAMONDS - Blue [Official Music Video], סרטון באתר יוטיוב (אורך: 3:51) "MARINA – Blue" (באנגלית). נבדק ב-2020-01-03.
ITunes Festival: London 2009 (מיני-אלבום של מרינה)

iTunes Festival: London 2009 (או iTunes Live: London Festival '09) הוא מיני-אלבום (EP) של הזמרת-יוצרת הוולשית מרינה דיאמנדיס, הידועה גם בשם הבמה לשעבר מרינה אנד דה דיימונדס. המיני-אלבום יצא ב-15 ביולי 2009 על ידי 679 רקורדינגס ואטלנטיק רקורדס. הוא הוקלט במהלך פסטיבל iTunes, שהתקיים ב-1 ביוני 2009, בראונדהאוס, לונדון. המיני-אלבום מכיל חמש רצועות. ארבע הרצועות הראשונות נכללו באלבום הבכורה שלה, The Family Jewels, משנת 2010, והחמישית היא גרסת כיסוי לסינגל "What You Waiting For?", של הזמרת האמריקאית גוון סטפאני. מידע על האלבום ITunes Festival: London 2009 באתר MusicBrainz האלבום ITunes Festival: London 2009 באתר Discogs האלבום ITunes Festival: London 2009 באתר אפל מיוזיק "iTunes Festival: London 2009 - EP by Marina and The Diamonds" (באנגלית). נבדק ב-2021-03-01.
אליפות העולם בראלי עונת 2022

עונת 2022 באליפות העולם בראלי היא העונה ה-50 בה התקיימה האליפות. האליפות מוכרת על ידי הפדרציה הבינלאומית לרכב (FIA) כאליפות הבכירה בקטגוריית הראלי. במהלך העונה התקיימו 13 מרוצים. עונה זאת הייתה הראשונה בה נכנסו לשימוש קטגוריות הרכב החדשות: ראלי1 עד ראלי5. רק רכבים בקטגוריית ראלי1 רשאים לצבור נקודות בקטגוריות הבכירות של האליפות. הקבוצות, הנהגים ונהגי המשנה בטבלה הם המתחרים ברכבים מקטגוריית ראלי1 ויכולים לצבור נקודות באליפויות בקטגוריה הבכירה הנקודות ניתנות לעשרת הנהגים המסיימים את התחרות ראשונים בהתאם לפירוט בטבלה הבאה. בשלב ה-Power stage‏ הניקוד ניתן לחמשת הנהגים המהירים ביותר במקטע האחרון של כל מרוץ. לנהג שסיים ראשון הוענקו 5 נקודות, למקום השני הוענקו 4 נקודות וכן הלאה. בעונה זו מוענק לראשונה ניקוד גם לקבוצות בגין ה-Power stage. מדיה וקבצים בנושא אליפות העולם בראלי עונת 2022 בוויקישיתוף "Nine events named in partial 2022 WRC Calendar". wrc.com. WRC Promoter GmbH. 8 באפריל 2021. נבדק ב-26 באפריל 2021. {{cite news}}: (עזרה) "WRC roars into hybrid era with expanded 2022 calendar". wrc.com. WRC Promoter GmbH. 15 באוקטובר 2021. נבדק ב-16 באוקטובר 2021. {{cite news}}: (עזרה) "Belgium added to 2022 FIA World Rally Championship". wrc.com. WRC Promoter GmbH. 18 באוקטובר 2021. נבדק ב-18 באוקטובר 2021. {{cite news}}: (עזרה) "WRC manufacturers comfirm three-year hybrid agreement". wrc.com. WRC Promoter GmbH. 31 במרץ 2021. נבדק ב-31 במרץ 2021. {{cite news}}: (עזרה) "WRC's new hybrid era hits top gear". wrc.com. WRC Promoter GmbH. 15 בינואר 2022. נבדק ב-16 בינואר 2022. {{cite news}}: (עזרה) "Entry List Rallye Automobile de Monte-Carlo 2022". eWRC-results.com. נבדק ב-10 בינואר 2022. {{cite web}}: (עזרה) "Entry List Rally Sweden 2022". eWRC-results.com. נבדק ב-25 בינואר 2022. {{cite web}}: (עזרה)
ג'יימס בלפור

ג'יימס בלפור (באנגלית: James Balfour‏; 1775 – 19 באפריל 1845) היה בעל אדמות ופוליטיקאי סקוטי. הוא היה אב של הציירת מרי בלפור הרברט וסבו של ארתור בלפור. ג'יימס בלפור נולד בסביבות 1775 למשפחת משפטן. בשנת 1795 לאחר סיום לימודי חשבונאות הוא נסע למדרס וכיהן במספר תפקידים בחברת הודו המזרחית הבריטית. לאחר מספר שנים נשלח בחזרה לבריטניה בעקבות בעיות משמעת. בשנת 1802 חזר להודו ונכנס לתחום העסקים. בשנת 1806 ג'יימס בלפור ושותפו בעסקים הצליחו לזכות בחוזה אספקת סחורות לצי המלכותי. העסק היה מוצלח וגם אחרי שבלפור חזר לבריטניה חברתו המשיכה להתקיים ולתת שירותים לצי. בשנת 1815 בלפור חזר לסקוטלנד והתחתן תוך זמן קצר. הוא רכש מספר אחוזות בסקוטלנד ובית בלונדון. במהלך שנות ה-20 של המאה ה-19 הוא בנה למשפחתו בית חדש. בשנת 1820 התפנתה משרה של חבר פרלמנט ובלפור היה מועמד אך הפסיד בבחירות. בבחירות שנערכו בשנת 1826 הצליח להיבחר והיה חבר פרלמנט עד שהפסיד בבחירות בשנת 1835. לאחר סיום הקריירה הפוליטית ג'יימס בלפור חזר לביתו בסקוטלנד ונפטר בגיל 70 בשנת 1845. בבעלות המשפחה הייתה אחוזה משפחתית עד שבמאה ה-20, בעקבות השקעות כושלות, המשפחה נאלצה למכור אותה. ביוגרפיה פעילות פרמנטרית
1984 בספרות

ערך מורחב – 1984 עיני דרקון מאת סטיבן קינג הקמיע מאת סטיבן קינג רזה מאת סטיבן קינג (תחת שם העט ריצ'רד באקמן) פרס נובל לספרות מוענק לירוסלב סיפרט פרס גונקור מוענק למרגריט דיראס על ספרה L'Amant פרס מדיסיס: בצרפתית: מוענק לברנאר-אנרי לוי על ספרו Le Diable en tête לסופר זר: מוענק לאלזה מורנטה על ספרה Aracoeli פרס בוקר מוענק לאניטה ברוקנר על ספרה Hotel du Lac מדליית קרנגי מוענקת למרגרט מאהי על ספרה The Changeover פרס ויטברד מוענק לג'יימס ביוקן על ספרו A Parish of Rich Women פרס מיגל דה סרוואנטס מוענק לארנסטו סאבטו פרס נבולה מוענק לויליאם גיבסון על ספרו נוירומנסר מדליית ניוברי מוענקת לבוורלי קלירי על ספרה Dear Mr. Henshaw פרס פוליצר: בדרמה: מוענק לדייוויד מאמט על מחזהו Glengarry Glen Ross בספרות: מוענק לוויליאם ג'יי קנדי על ספרו Ironweed בשירה: מוענק למרי אוליבר על שירה American Primitive פרס ישראל לספרות מוענק לימימה אבידר-טשרנוביץ פרס זאב מוענק ל: דויד גרוסמן על ספרו דו-קרב אילנה אבן טוב-ישראלי על ספרה זנבה האדום 1983 בספרות 1984 1985 בספרות שנים בספרות ספרות מדיה וקבצים בנושא 1984 בספרות בוויקישיתוף